projektas

**RIETAVO SAVIVALDYBĖS TARYBA**

**SPRENDIMAS**

**DĖL NEGYVENAMŲJŲ PATALPŲ NUOMOS NE KONKURSO BŪDU**

2018 m. gruodžio d. Nr. T1-

Rietavas

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 8 dalimi, Rietavo savivaldybės ilgalaikio materialiojo turto nuomos tvarkos aprašo, patvirtinto Rietavo savivaldybės tarybos 2014 m. gruodžio 18 d. sprendimu Nr. T1-220 „Dėl Rietavo savivaldybės ilgalaikio materialiojo turto nuomos tvarkos aprašo patvirtinimo“, 34 punktu, atsižvelgdama į Valstybės įmonės Registrų centro 2018 **m. lapkričio d. raštą** „Dėl patalpų, esančių Parko g. 8 Rietave, nuomos“, Rietavo savivaldybės taryba n u s p r e n d ž i a:

1. Išnuomoti Valstybės įmonei Registrų centrui ne konkurso būdu 5 metų laikotarpiui, Savivaldybei nuosavybės teise priklausančias patalpas Rietavo m., Parko g. 8 (pastato unikalus Nr. 6896-0008-8016, patalpos pažymėtos indeksais – 1-15 – 13,00 kv. m, dalį bendro naudojimo patalpų (pažymėtų indeksais 1-12 – 3,00 kv. m, 1-16 – 0,50 kv. m, 1-22 – 0,50 kv. m). Bendras nuomojamų patalpų plotas – 17,00 kv. m. Patalpos išnuomojamos VĮ Registrų centro įstatuose numatytai veiklai vykdyti ir teikti Rietavo savivaldybės gyventojams reikalingas paslaugas.

2. Nustatyti nuompinigių dydį – 0,51 Eur už 1 kv. m per mėn.

 3. Įgalioti Rietavo savivaldybės administracijos direktorių Vytautą Dičiūną pasirašyti Savivaldybės ilgalaikio materialiojo turto nuomos sutartį ir perdavimo ir priėmimo aktą.

 Sprendimas gali būti skundžiamas ikiteismine tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Lietuvos Respublikos administracinių bylų teisenos įstatymo nustatyta tvarka Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio sprendimo paskelbimo ar įteikimo suinteresuotai šaliai dienos.

Savivaldybės meras

RIETAVO SAVIVALDYBĖS ADMINISTRACIJOS

**TEISĖS IR FINANSŲ SKYRIUS**

**AIŠKINAMASIS RAŠTAS**

**PRIE SPRENDIMO**

**„DĖL NEGYVENAMŲJŲ PATALPŲ NUOMOS NE KONKURSO BŪDU“ PROJEKTO**

2018–11–30

Rietavas

 **1. Sprendimo projekto esmė.**

 Sprendimo projekto esmė – išnuomoti ne konkurso būdu Valstybės įmonei Registrų centrui Savivaldybei nuosavybės teise priklausančias patalpas Rietavo m., Parko g. 8.

 **2. Kuo vadovaujantis parengtas sprendimo projektas.**

 Projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 8 dalimi, Rietavo savivaldybės ilgalaikio materialiojo turto nuomos tvarkos aprašo, patvirtinto Rietavo savivaldybės tarybos 2014 m. gruodžio 18 d. sprendimu Nr. T1-220 „Dėl Rietavo savivaldybės ilgalaikio materialiojo turto nuomos tvarkos aprašo patvirtinimo“, 34 punktu.

 **3. Tikslai ir uždaviniai.**

 Sutarties terminas su Valstybės įmone Registrų centru baigsis 2018 m. gruodžio 31 d. VĮ Registrų centras pateikė raštą, kuriame prašo leisti toliau naudotis patalpomis dar 5 metus.

Kadangi VĮ Registrų centras nuo 2007 m. naudojasi patalpomis Rietavo m., Parko g. 8, (kurių bendras patalpų plotas – 17,00 kv. m) ir teikia paslaugas Rietavo savivaldybės gyventojams, sprendimo projektu, siūloma ir toliau leisti nuomotis šias patalpas.

 **4. Laukiami rezultatai.**

 Sprendimo projektu siekiama patenkinti nuomininkų interesus,

racionaliai išnaudoti turimas negyvenamąsias patalpas, gauti į biudžetą lėšų iš patalpų nuomos.

 **5. Kas inicijavo sprendimo projekto rengimą.**

 Savivaldybės administracijos Teisės ir finansų skyrius.

 **6. Sprendimo projekto rengimo metu gauti specialistų vertinimai.**

 Neigiamų specialistų vertinimų negauta.

 **7. Galimos teigiamos ar neigiamos sprendimo priėmimo pasekmės.**

 Neigiamų pasekmių nenumatyta.

 **8. Lėšų poreikis sprendimo įgyvendinimui.**

 Sprendimo įgyvendinimui biudžeto lėšų nereikės.

  **9. Antikorupcinis vertinimas.**

 Šis spendimas antikorupciniu požiūriu nevertinamas.

Teisės ir finansų skyriaus vyresn. specialistė (turtui) Vanda Galdikienė